Rockerklubben Satudarah udvider sit territorium og har nu ifølge kilder hos Nordjyllands Politi allerede overtaget nøglerne til huset i den gamle HA-borg på Nørre Tranders Vej i Aalborg. Forleden var en stor flok Satudarah-medlemmer angiveligt samlet ved rockerborgen. Nordjyllands Politi skulle have været tilstede for at holde øje med den nyankomne rockerklub. Ifølge kilder i Nordjyllands Politi har klubben allerede overtaget nøglerne til den tidligere Hells Angels-borg, og den nye klub vil efter planen flytte ind i begyndelsen af juni. Det er dermed første gang, rockerklubben Satudarah slår sig ned i Nordjylland. Læs mere om klubben her:

Opsummering:
Den hollandske rockerklub Satudarah åbner nu afdeling i Aalborg og flytter ind i Hells Angels gamle klubhus.